फाँक इजोतक तिमिरक थार,
शित शर हनि हनि,
7. जय भारती जननी!
 जय जय जय जय भारत जननी!
 शत सहस्त्र संस्कृति संगमनी!
 जय जय जय जय भारत जननी!
 शतश्रुति, शतगंधा, शतरूपा!
 शत रस ओ शत परम, अनूपा!
 शत शत शत शत दल संचारिणि!
 बिध्य-हिमाचल-शिखर-विहारिणि!
 शत शत शश्य सुशोभित धरणी!
 खनिज भरित, त्रिभुवन मन हरणी!
 जय जय जय जय भारत जननी!
 शत सहस्त्र संस्कृति संगमनी!
 जय जय जय जय भारत जननी।
 8. जय भारत माता!
 जय जय जय जय भारत माता!
 सुखमयि, सुन्दरि, सुमुखि, सुजाता!
 जय जय जय जय भारत माता!
 पदम पुहुप दल आयत लोचनि!
 दरस दान दारिद दुख मोचनि!
 केरल काशमीर धरि पसरलि!
 नगाभूमिसँ आगाँ ससरलि!
 दिशि-दिशि सागर चुंबित चरणा!
 सिक्त शीश, हिमगिरि निर्झरणा!
 कौस्तुभमणिसम बिंध्य विराजित!
 शत-शत छबी, शत शोभा साजित!
 गति गभीर ओ मती अवदाता!
 जय जय जय जय भारत माता!
 By About Mithila Mithila Dharohar - सोमवार, दिसंबर 14, 2020 कोई टिप्पणी नहींः
इएह थीक परिजात?
 इएह थीक हरसिङार?
 के रहथि आ महानुभाव?
 की छल हेतइन हुनक नाम?
 हृदयानन्द प्रतिहस्त!
 तृप्तिनारायण मल्लिक!
 प्राणमोहन पाठक!
 शुभंकर लाभ!
 की छल हेतइन हुनक नाम?
 किच्छु रहल होइन हुनक नाम!
 By About Mithila Mithila Dharohar - गुरुवार, नवंबर 12, 2020 कोई टिप्पणी नहींः
करची के धनुष, खड़ही के बान,
मोन परैय अछि गमकैत गाम।
 नार - पुआर, घूर, थैर - बथान,
मोन परैय अछि गमकैत गाम।
 गोलेठा मारी मोइर सोहारी,
मोन परैय अछि गमकैत गाम।
 खेल-कूद करि संगी सब संग,
मोन परैय अछि गमकैत गाम।
 मिल-जुईल खेली संगी-साथी,
आमक गाछ पर डोल आ पाती।
 मोन परैय अछि गमकैत गाम।
 छोट - पैघ के छौरा - छौरी,
संगे खेली तीक-तीक, कौरी।
 मोन परैय अछि गमकैत गाम।
 पीठ पर टैंग अपन बस्ता,
डेग सँ नापी गामक रस्ता।
 मोन परैय अछि गमकैत गाम।
 घड़ी-घण्टा सुनी मन्दिर भागी,
चाइर-चाइर बेर प्रसाद हम पाबि।
 मोन परैय अछि गमकैत गाम।
 ✒️ रचना : प्रभाकर मिश्रा 'ढुन्नी'
By About Mithila Mithila Dharohar - शुक्रवार, अप्रैल 10, 2020 1 टिप्पणीः
लोभक शैय्या पर छी सुतल,
एहि ताक मे रहय छी जुटल।
 ताहि बेटी लेल टाका गानय छै,
इ जनितो दहेज मांगय छै।
 एहि लोभ सँ ग्रसित समाज मे,
तिजौरी भरबा के काज मे।
 देवी पूजनाहर अहि देश में,
बेच के अपन लाज - विचार,
मांग हिनक छनि ना - ना प्रकार।
 जन-जन पहुँचय एक सन्देश,
बिना लोभ-मोह, काया-कलेश।
 बहुत भेल अब तऽ मानी लिअ,
अहि स्तय के अहाँ जैन लिअ।
 नय दहेज लेल बलिदान चढय,
बेटी पढ़य, बेटी बढ़य।
 ✒️ प्रभाकर मिश्रा 'ढुन्नी'
By About Mithila Mithila Dharohar - शनिवार, मार्च 14, 2020 1 टिप्पणीः
जहन कनियाँ देलनि सोहारी, अचार,
मोन परल सासुरक सत्कार. . . ।
 मोन परल सासुरक सत्कार. . . ।
 मोन परल सासुरक सत्कार. . . ।
 मोन परल सासुरक सत्कार. . . ।
 मोन परल सासुरक सत्कार. . . ।
 By About Mithila Mithila Dharohar - शुक्रवार, जुलाई 13, 2018 कोई टिप्पणी नहींः
मिथिला घुमि मन भेल हर्षित।
 माता सीता केर प्रणाम।
 जतय खेत सँ निकलनी माँ सीता।
 इतिहास एही बातक ऐछ प्रमाण।
 मधुबनी मे ओ बिस्फी गाम।
 उगना नाम सँ हिनका सब जनलैथ।
 एतय भेटय छै जीवन साथी।
 भेटलनि एतहि कालीदास के ज्ञान।
 मिथिला पेंटिंग लेल धनवान।
 एतय कलाकारक बड़का हस्ती।
 देखलो कामेश्वर सिंह केर किला।
 कल जोइर् केर केलहुं प्रणाम।
 जे मिथिलांचल केर बाबा धाम।
 कल जोरि केलहुं कोबला-पाती।
 एलहुं हम नवादा भगवती धाम।
 बेनीपुर सँ उतर-पश्चिम अवस्थित।
 गरीब नाथ बाबा एतय बड़ मसहूर।
 हिनक दर्शन क हम गद-गद भेलहुं।
 सहरसा जिला अछि एकर नाम।
 बहल जतय शास्त्रार्थ केर ज्ञान।
 मनसा देवी केर दर्शन केलहुं।
 संगे जैन मंदिर, विशेवशर स्थान।
 यात्रा जारी अछि. . . . . . . . . . ।
 © प्रभाकर मिश्रा 'ढुन्नी'
By About Mithila Mithila Dharohar - मंगलवार, जनवरी 02, 2018 कोई टिप्पणी नहींः
सगरो मिथिला एकर दीवाना।
 नाम एकर छै 'दाइल पूरी'।
 नाम एकर ऐछ 'पिरुकिया'
एकरा बिनु नै कुनो पाबैन मनल।
 नाम एकर अछि 'मालपुआ'
पाबैन - तिहारक इ मेहमान।
 नाम एकर अछि 'तिलकोर'।
 नाम एकर अछि 'बड़ी'
देखिते मुंह सँ टपके पैइन।
 यैह पकवान मिथिला के राजा।
 ताहि लेल भुल्ला कनठी तोर।
 By About Mithila Mithila Dharohar - गुरुवार, अगस्त 17, 2017 कोई टिप्पणी नहींः
'नारी' आब त्याग अपन लाचारी।
 आंगिक धधरा सन जैरते रहु,
आब त्याग अपन लाचारी।
 आब क'लिअ सिंह सवारी,
आब त्याग अपन लाचारी।
 आब त्याग अपन लाचारी।
 By About Mithila Mithila Dharohar - बुधवार, मार्च 08, 2017 कोई टिप्पणी नहींः
खान-पानक ना-ना प्रकार कहाँ छै।
 बैसार करैत ओ दलान कहाँ छै,
चौक-चौराहा, थैर-बथान कहाँ छै।
 धिया-पुता मे ओ उमंग कहाँ छै।
 आब राम-सीता केर ओ नाम कहाँ छै,
आब मिथिला मे ओ गाम कहाँ छै!
 © प्रभाकर मिश्रा 'ढुन्नी'
आमक गाछी मे मचान कहाँ छै,
मांछ-भात, पान, माखन कहाँ छै।
 तिलकोर, बड़ी - अदौड़ी कहाँ छै,
पौती, सिक्की, मौनी कहाँ छै।
 पाग, जनेऊ, खराम कहाँ छै,
आब मिथिला मे ओ गाम कहाँ छै!
 कनियाँ-पुतरा के खेल कहाँ छै,
आम, जामुन आ बेल कहाँ छै।
 सामा-चकेबा के रीत-रिवाज कहाँ छै,
पराती गावैत ओ अवाज कहाँ छै।
 भोरे उठी माँ-पिता के प्रणाम कहाँ छै,
आब मिथिला मे ओ गाम कहाँ छै!
 © प्रभाकर मिश्रा 'ढुन्नी'
सखी-बहिनपाक हँसी ठिठोली कहाँ छै,
चोर-सिपाही, आँखि-मिचोली कहाँ छै।
 भार-भरिया, डोली-कहार कहाँ छै,
धार-पोखैर ओ ईनार कहाँ छै।
 आब बाड़ी मे ओ लताम कहाँ छै,
आब मिथिला मे ओ गाम कहाँ छै !
 पमरिया केर ओ नाच कहाँ छै,
उखैर-समाठ आ जांत कहाँ छै।
 जट-जटिन के खेल कहाँ छै,
भाई-भाई मे आब मेल कहाँ छै।
 सुंदर अपन मिथिला धाम कहाँ छै,
आब मिथिला मे ओ गाम कहाँ छै!
 © प्रभाकर मिश्रा 'ढुन्नी'
By About Mithila Mithila Dharohar - बुधवार, दिसंबर 28, 2016 कोई टिप्पणी नहींः
गाम छोईर बसी गेल दिल्ली,
लोग उराबय छै हमर खिल्ली।
 छोईर गेल हमरा ओ बेटा,
नाक'कऽ जेकर हम पोछूलौं नेटा।
 पेट पर हम जेकरा सुतेलौं,
सैख मनोरथ सबटा पुरेलौं।
 ओकरा बिनु कोना हम रहबै,
आब दुख कतेक हम सहबै!
 जेकरा लेल हम केलौं जितिया,
दऽ गेल हमरा कतेक बिपतिया।
 छाती के हम दूध पियेलौं,
कोरा मे हम जेकरा झुलेलौं।
 वैह बनल छै आय निठोहर,
बाट ताकि हम तीनो पहर।
 मोनक बात हम केकरा कहबै,
आब दुख कतेक हम सहबै!
 खेत - पथारी परता परल,
सौख मनोरथ सबटा जरल।
 मुह मे अपन बैन्ह हम जाबि,
निक निकुइत ओकरा खुआबि।
 ओकरा ऐबा के बाट हम ताकि,
इंतजार करैत बज्जर भेल छाती।
 नोरे - झोरे हम कानी रहल छी,
आयत घुरि हम जानि रहल छी।
 अपन बिरोग हम केकरा कहबै,
आब दुख कतेक हम सहबै!
 By About Mithila Mithila Dharohar - शुक्रवार, अप्रैल 08, 2016 कोई टिप्पणी नहींः
हमर सगरो जहान अहाँ छी।
 हमर मुंखकऽ मुस्कान अहाँ छी। ।
 हमर दिलकऽ अरमान अहाँ छी।
 एहि बात से अहाँ अनजान किया छी। ।
 हमर पहिल लवान अहाँ छी।
 हमरा लेल अहाँ आन किया छी। ।
 हमर आखरी मुकाम अहाँ छी।
 अंहि सँ सुरु, पुन-विराम अहाँ छी। ।
 धर्म, कर्म, ईमान अहाँ छी।
 मन मन्दिर के भगवान अहाँ छी। ।
 नारी रूप के प्रमाण अहाँ छी।
 प्रभाकर प्रेमी केर जान अहाँ छी। ।
 By About Mithila Mithila Dharohar - रविवार, फ़रवरी 14, 2016 कोई टिप्पणी नहींः
मिथिला में आबि के सीता के गाम देखु।
 पवित्र पावन जनकपुर धाम देखु।
 पवित्र पावन जनकपुर धाम देखु।
 विद्यापति महान कवि तिनकर सम्मान देखु।
 पग-पग पोखरी कमला, बलान देखु।
 पग-पग पोखरी कमला, बलान देखु।
 तिलकोरक तरुआ, माछ झोर, पुड़ी पकवान देखु।
 एक बेरी आबिके पाहूनक मान-दान देखु।
 चंद्रधारी संग्रहालय आ दरभंगाक किला देखु।
 नर्गोना पैलेस संगे सगरो जिला देखु।
 दरभंगा के श्यामा माइ संगे राज मैदान देखु।
 टावर पर लस्सी पिब पानक बगान देखु।
 टावर पर लस्सी पिब पानक बगान देखु।
 प्रसिद्ध लोक काला मिथिला के चित्र देखु।
 डेगे-डेगे पर मिथिला विभित्र देखु।
 बरुआ क बाप के पियर धोती देखु।
 पूजा म पुड़हित के पढैत पोथी देखु।
 मोछ पर ताऊ दैत जनेऊ के तान देखु।
 सबहा गाछी के आमक बगान देखु।
 पावनि कोजगरा में बांटैत मखान देखु।
 चौरचन, छैठ और धानक लवान देखू।
 मरुआ क रोटी पर गोटक साग देखू।
 माथा पर दूल्हा के ललका पाग देखु।
 By About Mithila Mithila Dharohar - बुधवार, जून 04, 2014 कोई टिप्पणी नहींः
प्रेम के चढ़लैन नवका खुमार।
 बहिर छैन हुनकर दुनु कान।
 अपना बुझै छथिन सलमान खान।
 खुलले रहैछ्न जेना पानक दुकान।
 मुह त छलैन हुनक पहिले सँ कारी।
 बियाहक लगबै छथिन अखनो जोगार।
 अय उम्र म कुनो काजो नय होय छैन।
 खोंकी क के खाली कफे फेकै छैथ।
 गैरेज म राखल जेना पुरनका कार।
 अय उम्र में तनी सुधरु ने बाबा।
 By About Mithila Mithila Dharohar - मंगलवार, मई 06, 2014 कोई टिप्पणी नहींः
ओय पर हमरा छय बहुते गुमान,
एकर दुनिया मे छय अपन पहचान।
 इतिहास अही बात के छय प्रमान,
युवा हाथ मे एकर छय कमान।
 चौठचंद्र, छैठ आ भर्दुतिया ओ नाम,
अहि धरती लेल लोभेला श्री राम ।
 जतय भोर पराति साँझ गोसोउनिक नित गान,
ओ पोखिरक माछ आ पान, मखान।
 ओ अछि श्री विद्यापति केर गाम,
ताहि मिथिलाक सत-सत प्रणाम।
 By About Mithila Mithila Dharohar - बुधवार, अप्रैल 09, 2014 कोई टिप्पणी नहींः
तहन पैइन कोना क भरत।
 तहन पैइन कोना क भरत।
 ताकी रहल अपन उधारक।
 ओं नय अपन देशक हेता।
 पैहरैथ छैथ किया ने साड़ी।
 मैर के जहन भगवान घर जेता।
 ताकी रहल अपन उधारक।
 ओं नय अपन देशक हेता।
 पैहरैथ छैथ किया ने साड़ी।
 मैर के जहन भगवान घर जेता।
 By About Mithila Mithila Dharohar - शनिवार, मार्च 01, 2014 कोई टिप्पणी नहींः
मिथिलाक माछ, पान, मखान।
 केना होयत एकादसी जाग।
 भरा गेल सब पोखरी इनार।
 चूल्हा पर बनल माछक झोर।
 भाई - बहिनक भरदुतीय।
 हरागेल गामक परिवार।
 के गाओत गोसोउनिक गीत।
 गाय महिस चराबइत चरबाहा।
 ढही गेल कोठी तौरक गोरा।
 मिथिलाक माछ, पान, मखान।
 केना होयत एकादसी जाग।
 भरा गेल सब पोखरी इनार।
 चूल्हा पर बनल माछक झोर।
 भाई - बहिनक भरदुतीय।
 हरागेल गामक परिवार।
 के गाओत गोसोउनिक गीत।
 गाय महिस चराबइत चरबाहा।
 ढही गेल कोठी तौरक गोरा।
 हाल एखन अछि बड़ विचित्र।
 आब के कूटत उक्खैर-समांठ।
 सुन अछि मिथिला के गाम।
 के गांथत आब टुटल मोती।
 के खेलत आब गामक होली।
 फऽसल नैईया बिचे मझदार।
 मोन राखब बात इ सदिखन।
 हाल एखन अछि बड़ विचित्र।
 आब के कूटत उक्खैर-समांठ।
 सुन अछि मिथिला के गाम।
 के गांथत आब टुटल मोती।
 के खेलत आब गामक होली।
 फऽसल नैईया बिचे मझदार।
 मोन राखब बात इ सदिखन।
 By About Mithila Mithila Dharohar - सोमवार, फ़रवरी 24, 2014 कोई टिप्पणी नहींः
UC, Opera चलैय अछि थोरे-थोर।
 यंगगेस्टर अछि एकरे दीवाना।
 एप्पल या एंड्रॉइड लेब साफे साफ कहू।
 4G संग wi-fi के Connection.
 Photo लेव अनढ़ीयो रैत।
 ऐछ गूगल प्ले मे छिट्टा भरी एप्प।
 फेसबुक पर एस्टेट्स आ सेल्फ़ी अपलोड।
 Exm लेल हैब Prepare.
 सबटा चीज ओंगुरी सँ ताकव।
 OLX पर ओकरा अहाँ बेचू।
 एंड्राइड देवता अहाँ के प्रणाम।
 पूरा दुनिया एकर दीवाना।
 By About Mithila Mithila Dharohar - शुक्रवार, जनवरी 17, 2014 कोई टिप्पणी नहींः
एकर मिथिला सँ सुरुबात करु।
 इ बात अहाँ स्वीकार करु।
 अहि बात पर अहाँ विचार करु।
 अहि बातक अहाँ प्रचार करु।
 अहि बात पर कनि गौर करु।
 बेटी'क जिनगी नै बरबाद करु।
 © प्रभाकर मिश्रा "ढुन्नी"
By About Mithila Mithila Dharohar - रविवार, दिसंबर 29, 2013 कोई टिप्पणी नहींः